२०५२ पौष ६ गते हरिलोचन शर्मा कार्यकारीको जिम्मेवारी सम्हालेको अभिलेखमा छ । २०५३ पौष १० मा उनको पनि सरुवा भयो । २०५३ पौष ११ मा गोपाल प्रसाद पराजुली नेपालगन्ज नगरपालिका पुगे । २०५४ कार्तिक ६ गते उनलाई मन्त्रालय फिर्ता बोलाइयो । २०५४ कार्तिक ७ गते रामलाल श्रेष्ठ कार्यकारीको रुपमा नियुक्त भए । २०५६ साल पौष २ गते श्रेष्ठको पनि सरुवा भयो । ‘सरुवाका पछि कुनै पार्टी विशेष भन्दा नेता विशेष लाग्छन्’, सूचना अधिकृत हमालले भने, ‘सबैलाई रिझाउनेगरि कसैले काम गर्न सक्दैन ।’ ‘सचिवस्तरीय निर्णयको पत्र प्राप्त हुन्छ, त्यसैबाट सरुवा भएको थाहा लाग्छ’, हमालले नेपालगन्जन्यूज संग भने, ‘यद्यपि अदालतमा सरुवालाई चुनौती दिने हो भने त्यो राेकिन सक्छ तर कसैले जाेखिम माेल्न चाहदैन ।’
